钦定古今图书集成/明伦汇编/交谊典/第054卷 > 《䜩韦司户南亭序》前人
## 钦定古今图书集成/明伦汇编/交谊典/第054卷 > 《䜩韦司户南亭序》前人

“惟帝克辟，惟股肱克左右。”庶绩允釐，有司多暇，举无
违德，孰献其可？虽列侍丹陛，而罕伏青蒲。摅怀致馆灞陵南望，曲江左转，登一级而《鄠杜》如近，尽三休而
天地始大。凝气向晦，苍苍寒木，式与汝歌，多酌我酒。
墨客既序，亲当兽炭，膳夫交驰，屡奏鲜食。夫含德之
厚，与时偕化。拂衣而放，野人于小隐之中；束带而朝，
君子于大夫之后，何轨辙一境，是非外物哉？且骑有
羁勒，徒有次舍，可以永日，可以继夜。客非诗人之徒
欤？奚其嘿矣？